**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

 Κως, 20-7-2021

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Έκτακτη συνάντηση συγκάλεσε σήμερα ο Δήμαρχος Κω, με μερίδα επιχειρηματιών καταστημάτων υγειονομικού ενδιαφέροντος με χρήση μουσικής που λειτουργούν στη Δημοτική Κοινότητα Κω, παρουσία του Αστυνομικού Διευθυντή και του Διοικητή της Τουριστικής Αστυνομίας, στον υπαίθριο χώρο του Ιπποκρατείου Ιδρύματος.

Αναλύθηκε η σοβαρότητα της κατάστασης λόγω της πανδημίας και η ανάγκη να προληφθούν δυσμενείς εξελίξεις, για να μην οδηγηθεί η οικονομία του νησιού σε περαιτέρω περιπέτειες.

Οι επιχειρηματίες που έχουν την ευθύνη τήρησης των μέτρων προστασίας, για τη διαφύλαξη της δημόσιας υγείας και του ωραρίου μουσικής, συμφώνησαν ότι τήρηση των υγειονομικών πρωτοκόλλων και των κανονιστικών διατάξεων του Δήμου Κω είναι ο μόνος τρόπος για τη διαφύλαξη της δημόσιας υγείας και της διατήρησης του ασφαλούς επιδημιολογικού προφίλ της Κω.

Αυτή η πρόσκληση, που έγινε σε συγκεκριμένους επιχειρηματίες, δεν αφορούσε σε συνάντηση Φορέων του τουρισμού, όπου όπως είναι φυσικό θα καλούνταν ο ΣΕΠΕ Κω αλλά και όλοι οι Φορείς που έχουν ρόλο στο τουριστικό γίγνεσθαι του νησιού μας.

Ανάλογη συνάντηση θα γίνει άμεσα και στις Κοινότητες του νησιού.

Η δημοτική αρχή, όπως έχει αποδείξει κατ’ επανάληψη, τιμά το ρόλο των Φορέων και επιζητά τη θέση τους για όλα τα ζητήματα.

Ειδικά όταν έχουν δραστηριοποιηθεί σε μια τέτοια κατεύθυνση και έχουν αναλάβει σχετικές πρωτοβουλίες προς τα μέλη τους.

 Σε κάθε περίπτωση, η ομαλή εξέλιξη της τουριστικής περιόδου αφορά όλους μας, ειδικά σε αυτές τις πρωτόγνωρα δύσκολες συνθήκες που διαμορφώνει η πανδημία.

Αρχές, Δήμος, Φορείς, επιχειρηματίες και κάθε πολίτης ξεχωριστά έχουμε ρόλο και ευθύνη.

Γραφείο Τύπου

Αρχή φόρμας